Իրավական ակտերի նախագծերի հրապարակման միասնական կայքում արդեն ավելի քան 5 ամիս դրված է Օրենքի փոփոխության նախագիծ, որը ենթադրում է Շրջակա միջավայրի վրա ազդեցության փորձաքննության գործընթացում առաջին հանրային քննարկման ինստիտուտի վերացում: Եվ հենց Ընկերությունն է Հայաստանի հանքագործների և մետալուրգների միությանը և պետական լիազոր մարմիններին ներկայացված առաջարկներում պնդել, որ առաջին հանրային քննարկման ինստիտուտը պետք է պահպանվի, և հանրային վերահսկողության գործիքները պետք է ընդլայնվեն, ոչ թե սահմանափակվեն: Մենք նաև առաջարկել ենք և պնդում ենք, որ առնվազն հանրային իրազեկմանը վերաբերող դրույթներում Օրենքում Համայնք հասկացությունը փոխարինվի Բնակավայր հասկացությամբ: Դա արվել է քաղաքացիական հասարակության անունից Ծրագրի դեմ հանդես եկող անձանց՝ այդ ուղղությամբ դիտարկելի ակտիվության բացակայության պայմաններում: